钦定古今图书集成/理学汇编/经籍典/第033卷 > 释名 > 释典艺
## 钦定古今图书集成/理学汇编/经籍典/第033卷 > 释名 > 释典艺

《三坟》，坟，分也，论三才之分，天地人之治，其体有三也。
《五典》，典，镇也，制法所以镇定上下，其等有五也。
《八索》，索，素也，著素王之法，若孔子者，圣而不王，制此
法者有八也。

《九丘》，丘，区也，区别九州土气教化所宜施者也。此皆
三王以前上古羲皇时书也，今皆亡，惟《尧典》存也。
经，径也，如径路无所不通，可常用也。

纬，围也。反复围绕以成经也。

图，度也。尽其品度也。

谶，纤也，其义纤微也。

《易》，易也，言变易也。

“礼体也”，得其事体也。

“仪”，宜也。得事宜也。

《传》，传也，以传示后人也。

记，纪也，纪识之也。

《诗》之也，志之所之也。兴物而作谓之“兴”，敷布其义谓
之“赋”，事类相似谓之“比”，言王政事谓之“雅”，称颂成功
谓之“颂”，随作者之志而别名之也。

《尚书》，尚，上也。以尧为上始，而书其时事也。

《春秋》：“春秋冬夏，终而成岁；《春秋》书人事，卒岁而究备。”
《春秋》温凉，中象政和也，故举以为名也。

《国语》记诸国君臣相与言语谋议之得失也。又曰：《外
传》，“《春秋》以鲁为内，以诸国为外，外国所传之事也《尔雅》：尔，昵也。昵，近也；雅，义也；义，正也。五方之言不同，
皆以近正为主也。

《论语》记孔子与诸弟子所语之言也。